LILL-POETA ĠORĠ PISANI. B'turija ta' ġieh għall-ħatra tiegħu bħala Publiciti Officer. Tħallix, ħabib, li l-ġieh li ksibt dan l-aħħar Inaffrek minn ta' l-Għana t-Tfajla għaslija, Li l-ħlewwa tagħha, tajtna b'id qawwija , U kull min dagha thenna, u ;ilek faħħar. Fi vrusek dejjem sibt tagħlim li jsaħħar, Li jpaxxi 'l-qalb għajjiena, u mifnija Mill-mewġ qalil imsawwar mill-ħżunija, Li ta' kull ħin, bla heda jkoliha tbaħħar. Minn qalbi nagħtik qima, kbir poeta, Għaliex fi vrusek nagħraf minnufih Li inti tiġi tewmi ma' kometa. Kompli dewwaqna, Ġorġ, ta' lsienna l-benna, Għax donnok ġejt maħluq apposta għalih, U jiena fih insib ħlewwiet il-Ġenna.